CELEX: 52017PC0483
Language: sl
Date: 2017-09-15
Title: Predlog UREDBA SVETA o dodelitvi ribolovnih možnosti v skladu s Protokolom o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Mauritius o partnerstvu v ribiškem sektorju

EVROPSKA KOMISIJA
            Bruselj, 15.9.2017
            COM(2017) 483 final
            2017/0221(NLE)
            Predlog
            UREDBA SVETA
            o dodelitvi ribolovnih možnosti v skladu s Protokolom o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Mauritius o partnerstvu v ribiškem sektorju
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Komisija je na podlagi ustreznih pogajalskih smernic
                     1
                   opravila pogajanja z vlado Mauritiusa za sklenitev novega protokola k Sporazumu med Evropsko skupnostjo in Republiko Mauritius o partnerstvu v ribiškem sektorju
                     2
                  . Po koncu pogajanj je bil 26. aprila 2017 parafiran nov protokol. Protokol zajema štiriletno obdobje od datuma začetka njegove začasne uporabe, to je od datuma njegovega podpisa, kot je navedeno v členu 15 Protokola. 
               
               
                  Glavni cilj novega protokola je plovilom Unije zagotoviti ribolovne možnosti v vodah Mauritiusa na podlagi najboljšega razpoložljivega znanstvenega mnenja in ob upoštevanju priporočil Komisije za tune v Indijskem oceanu (IOTC) ter, kjer je primerno, v mejah razpoložljivega presežka. Komisija se je med drugim oprla na rezultate ocene predhodnega protokola (2014–2017) in v prihodnost usmerjene ocene smotrnosti sklenitve novega protokola. Obe oceni so izvedli zunanji strokovnjaki. Protokol bo Evropski uniji in Republiki Mauritius prav tako omogočil tesnejše sodelovanje pri spodbujanju trajnostne ribiške politike, odgovornega izkoriščanja ribolovnih virov v vodah Mauritiusa ter podprl prizadevanja Mauritiusa za razvoj trajnostnega oceanskega gospodarstva, v interesu obeh pogodbenic. 
               
               
                  Protokol določa ribolovne možnosti za naslednje kategorije:
               
               
                  –
                        40 plovil za ribolov tuna s potegalko;
               
               
                  –
                        45 plovil s površinskim parangalom. 
               
            
            
               •Skladnost z veljavnimi predpisi s področja zadevne politike
            
            
               
                  Novi protokol bo ob upoštevanju prednostnih nalog reformirane skupne ribiške politike in njene zunanje razsežnosti zagotovil okvir za plovila Unije, ki izvajajo ribolovne dejavnosti v vodah Mauritiusa, in tesnejše sodelovanje med Unijo in Mauritiusom. Cilj je vzpostaviti strateško partnerstvo s to državo.
               
               
                  Komisija zato Svetu predlaga, naj dovoli podpis in začasno uporabo novega protokola.
               
            
            
               •Skladnost z drugimi politikami Unije
            
            
               
                  Predlog je usklajen z zunanjim delovanjem EU v zvezi z afriškimi, karibskimi in pacifiškimi državami. 
               
            
            
               2.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               
                  V okviru naknadne in predhodne ocene so bila opravljena posvetovanja z zainteresiranimi stranmi o morebitnem novem protokolu med Evropsko unijo in Republiko Mauritius. Na tehničnih sestankih so bila posvetovanja opravljena tudi s strokovnjaki iz držav članic in sektorja. Na podlagi teh posvetovanj je bilo sklenjeno, da bi bilo za EU in Republiko Mauritius koristno, da bi sklenili nov protokol k Sporazumu o partnerstvu v ribiškem sektorju.
               
            
            
               3.PRORAČUNSKE POSLEDICE
            
            
               
                  Letni finančni prispevek znaša 575 000 EUR in temelji na:
               
               
                  (a) referenčni tonaži 4 000 ton, za katero je bil določen letni znesek, povezan z dostopom, v višini 220 000 EUR; 
               
               
                  (b) podpori razvoju sektorske ribiške politike Republike Mauritius, ki znaša 220 000 EUR na leto; ter
               
            
         
         
            
               
                  (c) podpori razvoju na področju oceanskega gospodarstva v višini 135 000 EUR na leto. 
               
               
                  Ta podpora je v skladu s cilji nacionalne ribiške in pomorske politike ter oceanskega gospodarstva in zlasti potrebami Mauritiusa glede: znanstvenih raziskav; obrtnega ribolova; spremljanja, nadzora in pregledovanja ribištva ter boja proti nezakonitemu ribolovu.
               
            
            
               2017/0221 (NLE)
            
            
               Predlog
            
            
               UREDBA SVETA
            
            
               o dodelitvi ribolovnih možnosti v skladu s Protokolom o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Mauritius o partnerstvu v ribiškem sektorju
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Svet je 28. januarja 2014 sprejel Sklep Sveta 2014/146/EU
                  3
                o sklenitvi Sporazuma med Evropsko unijo in Republiko Mauritius o partnerstvu v ribiškem sektorju (v nadaljnjem besedilu: Sporazum).
            
            
               (2)Prvi protokol k Sporazumu je za obdobje treh let določil ribolovne možnosti, dodeljene plovilom Unije na ribolovnem območju pod suverenostjo ali pristojnostjo Mauritiusa, in finančni prispevek, ki ga odobri Unija. Obdobje uporabe navedenega protokola se je izteklo 27. januarja 2017.
            
            
               (3)V skladu s Sklepom Sveta 2017/…/EU
                  4
                je bil novi protokol o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (v nadaljnjem besedilu: Protokol), podpisan... [prosimo, vstavite datum].
            
            
               (5)Treba bi bilo opredeliti način razdelitve ribolovnih možnosti med države članice za celotno obdobje veljavnosti protokola.
            
            
               (6)Člen 10(1) Uredbe Sveta (ES) št. 1006/2008
                  5
                določa, da mora Komisija obvestiti zadevne države članice, če se zdi, da število dovoljenj za ribolov, ki so Uniji dodeljene na podlagi Protokola, ni v celoti uporabljeno, in jih prosi za potrditev, da ne bodo uporabile teh ribolovnih možnosti. Če v za to določenem roku ni odgovora, se to šteje za potrditev, da plovila zadevne države članice v danem obdobju ne izkoriščajo v celoti svojih ribolovnih možnosti.
            
            
               (7)Določiti bi bilo treba rok za prejem odgovora s takšno potrditvijo.
            
            
               (8)Protokol se začasno uporablja od datuma podpisa, da se zagotovi čimprejšnji začetek ribolovnih dejavnosti plovil Unije. Zato bi bilo treba tudi to uredbo uporabljati od istega datuma –
            
            
               SPREJEL NASLEDNJO UREDBO:
            
            
               Člen 1
            
            
               (1)Ribolovne možnosti, določene v Protokolu o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (v nadaljnjem besedilu: Protokol), se med države članice dodelijo na naslednji način:
            
         
         
            
               (a)plovila za ribolov tuna s potegalko:
            
            
                     
                        Španija:
                     
                  
                  
                     
                           22
                              plovila
                     
                  
               
                     
                        Francija:
                     
                  
                  
                     
                           16
                              plovila
                     
                  
               
                     
                        Italija:
                     
                  
                  
                     
                            2
                              plovila
                     
                  
               
               (b)plovila s površinskim paranagalom:
            
            
                     
                        Španija:
                     
                  
                  
                     
                           12
                              plovila
                     
                  
               
                     
                        Francija:
                     
                  
                  
                     
                           29
                              plovila
                     
                  
               
                     
                        Portugalska:
                     
                  
                  
                     
                            4
                              plovila
                     
                  
               
               (2)Uredba Sveta (ES) št. 1006/2008 se uporablja brez poseganja v Sporazum.
            
            
               (3)Če zahtevki za ribolovna dovoljenja držav članic iz odstavka 1 ne izčrpajo vseh ribolovnih možnosti, ki jih določa protokol, Komisija v skladu s členom 10 Uredbe (ES) št. 1006/2008 upošteva zahtevke za ribolovna dovoljenja katere koli druge države članice.
            
            
               (4)Rok, v katerem morajo države članice v skladu s členom 10(1) Uredbe (ES) št. 1006/2008 na zahtevo Komisije potrditi, da ne izkoriščajo v celoti ribolovnih možnosti, dodeljenih s Protokolom, je deset delovnih dni od datuma, ko jim Komisija predloži svojo zahtevo.
            
            
               Člen 2
            
            
               Ta uredba začne veljati tretji dan po objavi v Uradnem listu Evropske unije.
            
            
               Uporablja se od datuma podpisa Protokola.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sprejet 11. aprila 2016 na 3459. zasedanju Sveta za kmetijstvo in ribištvo.
               
               
                  
                     (2)
                  UL L 79, 18.3.2014, str. 3.
               
               
                  
                     (3)
                  Sklep Sveta 2014/146/EU z dne 28. januarja 2014 o sklenitvi Sporazuma med Evropsko unijo in Republiko Mauritius o partnerstvu v ribiškem sektorju (UL L 79, 18.3.2014, str. 2).
               
               
                  
                     (4)
                  UL L, ..., str. .
               
               
                  
                     (5)
                  Uredba Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti ter o spremembi uredb (EGS) št. 2847/93 in (ES) št. 1627/94 in o razveljavitvi Uredbe (ES) št. 3317/94 (UL L 286, 29.10.2008, str. 33).